**Struktura bodova i bodovnih kriterija**

**OBLIGACIONO PRAVO I**

**Redovni studenti**

Redovni i redovni samofinasirajući studenti imaju obavezu prisustvovati svima planiranim oblicima rada (predavanja, vježbe, konsultacije). Njihova se aktivnost i stečena znanja tokom semestra kontinuirano prate, pri čemu se nastavu organizira kao interaktivan odnos predavača i auditorija. Svaki oblik studentske interakcije tokom semestra se evidentira.

|  |  |  |
| --- | --- | --- |
| **Elementi praćenja i provjeravanja** | **ECTS** | **Procentualni udio u ocjeni** |
| 1) Prva provjera znanja | 2,4 | 40 % (40 bodova) |
| 2) Aktivnost u nastavi | 0,6 | 10% (10 bodova) |
| 3) Završni ispit | 3 | 50% (50 bodova) |
| **Ukupno** | **6** | **100%** |

***Kontinuirano praćenje napretka i provjeravanja znanja redovnih studenta podrazumijeva***

- Semestralni pisani test: 40% konačne ocjene (maksimalno 40 bodova, 2,4 ECTS) obuhvata gradivo općeg dijela obligacionog prava – primarno, ugovor kao izvor obligacija;

- Aktivnost studenta u nastavi se ostvaruje uglavnom kroz izradu tri pismene zadaće prije semestralne provjere, te dvije prije završnog ispita: 10% konačne ocjene (maksimalno 10 bodova, 0,6 ECTS);

- Završna provjera znanja: 50% konačne ocjene (maksimalno 50 bodova, 3 ECTS) kroz test koji obuhvata preostalo gradivo općeg dijela obligacinog prava;

- Semestralni test obuhvata i rješavanje praktičnih slučajeva;

- Za sabiranje bodova postignutih na semestralnom testu i završnoj provjeri znanja je nužno da ocjena bude pozitivna (semestralni test najmanje 22 boda, a završna provjera znanja najmanje 27,5 bodova).

- Završna provjera znanja može biti usmena ili pismena, o čemu studenti bivaju obaviješteni tokom nastavnog procesa, a blagovremeno prije održavanja samog ispita.

**Vanredni i DL studenti**

- Za DL studente i vanredne studente organizira se in-class nastava tri puta u toku semestra, o čemu oni bivaju obavješteni na početku svakog konkretnog semestra.

- DL i vanredni studenti imaju pravo polagati semestralnu provjeru znanja neuslovljeno i na njoj mogu ostvariti 3 ECTS (50 bodova), te potom na završnoj provjeri 3 ECTS (50 bodova).

|  |  |  |
| --- | --- | --- |
| **Elementi praćenja i provjeravanja** | **ECTS** | **Procentualni udio u ocjeni** |
| 1) Prva provjera znanja | 3 | 50% (50 bodova) |
| 2) Završni ispit | 3 | 50% (50 bodova) |
| **Ukupno** | **6** | **100%** |

***Ocjenjivanje studenata:***

Konačna ocjena se za sve studente izražava kao zbir bodova postignutih u svim segmentima ocjenjivanja. Ocjena se formira prema slijedećoj skali:

|  |  |
| --- | --- |
| Ocjena | Bodovi |
| 10 (A) | 95 – 100 (izuzetan uspjeh bez grešaka ili sa neznatnim greškama) |
| 9 (B) | 85 – 94 (iznad prosjeka sa ponekom greškom) |
| 8 (C) | 75 – 84 (prosječan sa primjetnim greškama) |
| 7 (D) | 65 – 74 (općenito dobar ali sa značajnim nedostacima) |
| 6 (E) | 55 – 64 (zadovoljava minimalne uslove) |
| 5 (F,FX) | Manje od 55 (ne zadovoljava minimalne uslove) |

**Prijedlog obavezne i dopunske literature**

**OBLIGACIONO PRAVO I**

**Obavezna literatura:**

*Bikić, Abedin*, Obligaciono pravo – Opći dio, Sarajevo, Pravni fakultet Sarajevo, Sarajevo, 2013. godine.

*Bikić, Abedin/Bikić, Enes/Šabić, Almedina*, Kako riješiti obligacionopravni slučaj – Praktikum za obligaciono pravo, Pravni fakultet Sarajevo, Sarajevo, 2011. godine.

**Spisak preporučene literature:**

*Loza, Bogdan/Misita, Nevenko*, Obligaciono pravo, Opšti dio, Sarajevo, izdanja poslije 1987. godine.

*Loza, Bogdan/Misita, Nevenko*, Obligaciono pravo, Posebni dio, Sarajevo, izdanja poslije 1987. godine.

*Radišić, Jakov*, Obligaciono pravo, Opšti deo, Beograd, izdanja poslije 1982. godine.

*Perović, Slobodan*, Obligaciono pravo, knjiga prva, Beograd, 1980. godine.

**IZVEDBENI PLAN**

**OBLIGACIONO PRAVO I**

**Obavezni predmet ECTS 5**

**Odgovorni nastavnici: Prof. dr. Abedin Bikić, prof. dr Almedina Šabić Učanbarlić**

**Kontakt sati: sedmično/ukupno**

**Predavanja: 3/45 Vježbe: 1/15 Konsultacije: 5/75**

**Redovni studenti Prva sedmica**

Pojam obligacionog prava i izvori obligacionog prava

**Druga sedmica**

Pojam obligacije i vrste obligacije

**Treća sedmica**

Načela obligacionog prava

**Četvrta sedmica**

Ugovor kao izvor obligacije i uslovi zaključenja obligacionih ugovora

**Peta sedmica**

Vrste obligacionih ugovora i zastupanje

**Šesta sedmica**

Posebna dejstva dvostranih ugovora i sredstva obezbjeđenja ugovora

**Sedma sedmica**

Pobijanje dužnikovih pravnih radnji, nevažnost ugovora i raskid ugovora

**Osma sedmica**

Prvi parcijalni ispit (pismeni test)

**Deveta sedmica**

Sticanje bez osnova i poslovodstvo bez naloga

**Deseta sedmica**

Jednostrana izjava volje i docnja

**Jedanaesta sedmica**

Zastarjelost potraživanja

**Dvanaesta sedmica**

Promjena subjekta obligacija

**Trinaesta sedmica**

Promjena dužnika

**Četrnaesta sedmica**

Ustupanje ugovora i asignacija

**Petnaesta sedmica**

Prestanak obligacije

**Završni ispit i popravni ispit prema rasporedu koji će biti naknadno utvrđen na nivou Fakulteta**

**Vanredni i DL studenti Prva tematska cjelina:**

Ugovor kao izvor obligacije i uslovi zaključenja obligacionih ugovora, vrste obligacionih ugovora, posebna dejstva dvostranih ugovora i sredstva obezbjeđenja ugovora, te nevažnost ugovora i raskid ugovora

**Druga tematska cjelina:**

Sticanje bez osnova i poslovodstvo bez naloga

**Treća tematska cjelina:**

Zastarjelost potraživanja

**Nakon treće tematske cjeline biće održan prvi parcijalni ispit**

**Četvrta tematska cjelina:**

Promjena subjekta obligacija

**Peta tematska cjelina:**

Prestanak obligacije

**NAPOMENA: Datumi i satnice održavanja nastave za vanredne studente će biti ažurirani i objavljeni na web stranici nakon definiranja rasporeda. Završni ispit i popravni ispit prema rasporedu koji će biti naknadno utvrđen na nivou Fakulteta.**